wickkiey/tamil-wikipedia-markdown huggingface dataset:
# திண்டிவனம் திந்திரிணீசுவரர் கோயில்

**திண்டிவனம் திந்திரிணீசுவரர் கோயில்** விழுப்புரம் மாவட்டத்தில் உள்ள தேவார வைப்புத்தலமாகும்.  

## அமைவிடம்
திண்டிவனத்தில் ஈஸ்வரன் கோயில் தெருவில் உள்ளது.  

## இறைவன்,இறைவி
இக்கோயிலில் உள்ள இறைவன் திந்திரிணீசுவரர் ஆவார். இறைவி மரகதவல்லி ஆவார்.  

## பிற சன்னதிகள்
விநாயகர், முருகன், நவக்கிரகம், சன்னதிகள் உள்ளன. கோஷ்டத்தில் விநாயகர், தட்சிணாமூர்த்தி, மகாவிஷ்ணு, பிரம்மா, துர்க்கை ஆகியோர் உள்ளனர்.
# கஞ்சனூர் இராமலிங்கேசுவரர் கோயில்

**கஞ்சனூர் இராமலிங்கேசுவரர் கோயில்** விழுப்புரம் மாவட்டத்தில் உள்ள தேவார வைப்புத்தலமாகும்.  

## அமைவிடம்
சென்னை-விழுப்புரம் சாலையில் விழுப்புரத்திற்கு முன்பாக உள்ள ரயில்வே கேட்டையொட்டி வலது புறம் செல்லும் விழுப்புரம்-செஞ்சி/திருவண்ணாமலை சாலையில் 12ஆவது கி.மீ. தொலைவில் உள்ள கூட்ரோட்டை அடுத்து 2 கி.மீ. தொலைவில் உள்ளது. தென் நாட்டில் கஞ்சனூர் என்ற பாடல் பெற்ற தலம் உள்ளது. எனவே இதனை வட கஞ்சனூர் என்று கூறுகின்றனர். இருப்பினும் இவ்வூர் கஞ்சனூர் என்றே அழைக்கப்படுகிறது.  

## இறைவன்,இறைவி
இக்கோயிலில் உள்ள இறைவன் இராமலிங்கேசுவரர் ஆவார். இறைவி சௌந்தரநாயகி ஆவார்.  

## பிற சன்னதிகள்
விநாயகர், வள்ளி தெய்வானையுடன் சுப்பிரமணியர், பைரவர், நவக்கிரகம் சன்னதிகள் உள்ளன. இறைவி சன்னதி தனியாக உள்ளது.
# கீழக்கடம்பூர் உத்ராபதி கோயில்



**கீழக்கடம்பூர் உத்ராபதி கோயில்** என்ற சிவன் கோயில், கடலூர் மாவட்டத்தில் உள்ள ஒரு தேவார வைப்புத்தலமாகும்.  

## அமைவிடம்
இவ்வூர் கடம்பை இளங்கோயில் என்றும் அழைக்கப்படுகிறது. காட்டுமன்னார்குடியிலிருந்து 6 கி.மீ. தொலைவில் உள்ளது.  

## இறைவன்,இறைவி
இக்கோயிலில் உள்ள இறைவன் உத்ராபதி ஆவார். இறைவி சௌந்தரநாயகி ஆவார்.  

## பிற சன்னதிகள்
கோயில் அழிந்த நிலையில் உள்ளது. இரு லிங்கத்திருமேனிகளும், ஒரு நந்தியும் வெளியில் உள்ளன.
# தெர்னோப்பில்


**தெர்னோப்பில்** (*Ternopil*, ) மேற்கு உக்ரைனில் உள்ள தெர்னோப்பில் மாகாணத்தின் தலைநகரம் ஆகும். இந்நகரம் செரெத் ஆற்றுக் கரையில் அமைந்துள்ள மாநகரம் ஆகும். 1944 ஆம் ஆண்டு வரை இந்நகரம் *தர்னப்போல்* என அழைக்கப்பட்டு வந்தது. இந்நகரம் மேற்கு உக்ரைனின் முக்கிய நகரங்களில் ஒன்றாகும், இந்நகரின் மக்கள்தொகை 225,004 (2022) ஆகும். இங்கு தெர்னோப்பில் வானூர்தி நிலையம் உள்ளது. இந்நகரம் தெர்னோப்பில் மாகாணத்தினதும், தெர்னோப்பில் மாவட்டத்தினதும் நிருவாக மையம் ஆகும்.  

## உயர்கல்வி நிலையங்கள்
- தெர்னோப்பில் அரச மருத்துவப் பல்கலைக்கழகம்
- தெர்னோப்பில் தேசியப் பொருளியல் பல்கலைக்கழகம்
- தெர்னோப்பில் இவான் புலூச் தேசிய தொழில்நுட்பப் பல்கலைக்கழகம்
- தெர்னோப்பில் வலோதிமிர் இனாத்தியூக் தேசிய ஆசிரியப் பல்கலைக்கழகம்

## காலநிலை
தெர்னோப்பில் நகரம் குளிர்காலநிலையையும், சூடான கோடைக் காலத்தையும் கொண்ட மிதமான பெருநிலக் காலநிலையைக் கொண்டுள்ளது.  

## இதனையும் காண்க
- தெர்னோப்பில் மாகாணம்
# கிறிஸ்தவ வரலாற்று ஒன்றியம்



**கிறிஸ்தவ வரலாற்று ஒன்றியம்** (, CHU) நெதர்லாந்து நாடின் ஓர் அரசியல் கட்சி ஆகும்.1980 ஆம் ஆண்டு இக் கட்சி  
கிறிஸ்தவ ஜனநாயக மேல்முறையீடுக் கட்சியுடன் இனைந்துவிட்டது. கிறிஸ்தவ ஜனநாயக மேல்முறையீடுக் கட்சியுடன் இணைந்தவை  
கத்தோலிக்க மக்கள் கட்சி,  
புரட்சி எதிர்ப்புக் கட்சி,  
கிறிஸ்தவ வரலாற்று ஒன்றியம் முதலிய கட்சிகளாகும். இதன் கட்சி தலைவராக மே மாதம் 18ஆம் நாள் 2012ஆம் ஆண்டு முதல் சிப்ரான்ட் வான் ஹார்ஸ்மா பூமா இருந்து வருகிறார்.
# முகமது சைபுதீன்

**முகமது சைபுதீன் (Mohammad Saifuddin** (பிறப்பு: நவமபர் 1, 1996) வங்காளதேசத் துடுப்பாட்ட ணியின் வீரர் ஆவார். இவர் வங்காளதேச அணிக்காக் ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். துடுப்பாட்டத்தில் சகலத் துறையறாக விளங்குகிறார். 2015 ஆம் ஆண்டில் , 2016 ஆம் ஆண்டிற்கான 19வயதிற்கு உட்பட்டோருக்கான துடுப்பாட்ட உலகக் கிண்னத் தொடருக்கான வங்காளதேச அணியில் இடம் பெற்றார்.  

## உள்ளூர்ப் போட்டிகள்
2016 -17 ஆம் ஆண்டிற்கான வங்காளதேச பிரீமியர் லீக் தொடரில் இவர் விளையாடினார். அந்தத் தொடரில் நவமப்ர் 13 இல் இவர் *காமிக்கா விக்டோரியன்ஸ் அணி* சார்பாக விளையாடினார்.  

2017-18 ஆம் ஆண்டிற்கான *தாக்கா கோட்ட பிரீமியர் லீக் தொடரில் இவர்* சினபூர் துடுப்பாட்ட அணி *சார்பாக விளையாடினார்.* அந்தத் தொடரில் சிறப்பாக விளையாடி 10 போட்டிகளில் 14 இலக்குகளைக் கைப்பற்றினார். இதன்மூலம் அதிக இலக்குகளைக் கைப்பற்றிய வீரர்கள் வரிசையில் முதல் இடம் பெற்றார். மேலும் அதே ஆண்டில் நடைபெற்ற வங்காளதேச கிரிக்கெட் லீக்கில் இவர் கிழக்கு மாகாண அணி சார்பாக விளையாடினார். ஏப்ரல் 2018 இல் நடைபெற்ற போட்டியில் இவர் நூறு ஓட்டங்களை அடித்தார். இது முதல் தரத் துடுப்பாட்டப் போட்டியில் இவரின் முதல் நூறு ஓட்டங்கள் இது ஆகும்.  

2018-19 ஆம் ஆண்டிற்கான வங்காளதேச பிரீமியர் லீக் தொடரில் இவர் *கோமிலா விக்டோரியன்ஸ்* அணி சார்பாக விளையாடினார்.  

## சர்வதேச போட்ட்டிகள்

### பன்னாட்டு இருபது20
2017 ஆம் ஆண்டில் வங்காளதேசத் துடுப்பாட்ட அணி இலங்கையில் சுற்றுப் பயணம் செய்து விளையாடியது. ஏப்ரல் 4 இல் கொழும்பில் இலங்கைத் துடுப்பாட்ட அணிக்கு எதிரான முதல் பன்னாட்டு இருபது20 துடுப்பாட்டப் போட்டியில் இவர் அறிமுகமானார்.மட்டையாடும் வாய்ப்பு கிடைக்கவில்லை. பந்துவீச்சில் 3 ஓவர்கள் வீசி 24 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இலங்கை அணி 6 இலக்குகளில் வெற்றி பெற்றது. 2018 ஆம் ஆண்டில் இல்ங்கைத் துடுப்பாட்ட அணி வங்காளதேசத்தில் சுற்றுப் பயணம் செய்து விளையாடியது. பெப்ரவரி 18 இல் சியால்கோட்டில் இலங்கைத் துடுப்பாட்ட அணிக்கு எதிரான இரண்டாவது பன்னாட்டு இருபது20 துடுப்பாட்டப் போட்டியில் 21 பந்துகளைச் சந்தித்த இவர் 20 ஓட்டங்களை எடுத்து *உதானா* பந்துவீச்சில் ஆட்டமிழந்தார். பந்துவீச்சில் 4 ஓவர்கள் வீசி 46 ஓட்டங்களை விட்டுக் கொடுத்து ஓர் இலக்கினைக் கைப்பற்றினார் இந்தப் போட்டியில் இலங்கை அணி 75 ஓட்டங்களில் வெற்றி பெற்றது.  

## ஒருநாள் போட்டிகள்
2017 ஆம் ஆண்டில் வங்காளதேசத் துடுப்பாட்ட அணி தென்னாப்பிரிக்காவில் சுற்றுப் பயணம் செய்து விளையாடியது. அக்டோபர் 15 இல் கிம்பர்லியில் இலங்கைத் அணிக்கு எதிரான முதல் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் 11 பந்துகளில் 16 ஓட்டங்களை எடுத்து ரபடா பந்துவீச்சில் ஆட்டமிழந்தார். பின் பந்துவீச்சில் 5 ஓவர்கள் வீசி 46 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் தென்னாப்பிரிக்க அணி 10 இலக்குகள் வித்தியாசத்தில் வெற்றி பெற்றது. இதே ஆண்டில் அக்டோபர் 29 இல் நடைபெற்ற பன்னாட்டு இருபது20 போட்டியில் இவர் வீசிய ஒரு ஓவரில் டேவிட் மில்லர் தொடர்ச்சியாக 5 ஆறு ஓட்டங்கள் அடித்தார்.  

அக்டோபர் 21, 2018 இல் மிர்புர், சேர்-இ-பங்களா துடுப்பாட்ட அரங்கத்தில் சிம்பாப்வே துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் 68 பந்துகளில் 50 ஓட்டங்கள் எடுத்தார்.
# செனட் (நெதர்லாந்து)



**செனட்** ( or simply **' , literally "**First Chamber**", or sometimes **' ) நெதர்லாந்து நாட்டின் நாடாளுமன்றத்தைச் சேர்ந்த தலைமையின் மேலவை ஆகும். மாகாண சபைத் தேர்தல்களில் மூன்று மாதங்களுக்குள் ஒவ்வொரு நான்கு ஆண்டுகளிலும் பன்னிரண்டு மாகாணங்களின் உறுப்பினர்கள் பட்டியலில் 75 உறுப்பினர்கள் தேர்ந்தெடுக்கப்படுகின்றனர். அனைத்து மாகாணங்களுக்கும் வெவ்வேறு மக்கள் தொகை அடிப்படையில் உறுப்பினர்கள் தேர்ந்தெடுக்கப்படுகின்றனர்.
# கீழவை (நெதர்லாந்து)



**கீழவை** (, pronounced ; commonly referred to as the **', literally **Second Chamber''') இது நெதர்லாந்து நாட்டின் இரு சபை நாடாளுமன்றத்தின் ஒரு அவை ஆகும். மற்றொன்று செனட் என்ற மேலவை ஆகும். கீழவை கட்சி பட்டியல் விகிதாசார பிரதிநிதித்துவத்தை பயன்படுத்தி தேர்தல்கள் மூலம் நிரப்பப்பட்ட 150 இடங்கள் உள்ளடக்கத்தை கொண்டிருக்கிறது.
# மாகாண பிரதிநிதித்துவம் (நெதர்லாந்து)


இது நெதர்லாந்து நாட்டின் ஒவ்வொரு மாகாணத்திலும் உள்ள மாகாண பாராளுமன்றம் மற்றும் சட்டமன்ற கூட்டம் ஆகும். ஒவ்வொரு மாகாணத்திற்கும் ஒவ்வொரு நான்கு வருடங்களுக்கும் ஒரே நேரத்தில் தேர்ந்தெடுக்கப்பட்டிருக்கும் பிரதிநிதிகள் துணை தேசிய அல்லது பிராந்திய முக்கியத்துவம் வாய்ந்த விஷயங்களுக்கு இவர்கள் பொறுப்பு வகிப்பவர். மாகாணசபை பிரதிநிதிகள் ஒவ்வொரு மாகாணத்திலும் நேரடியாக மாகாணத்திலுள்ள வாக்காளர்களால் தேர்ந்தெடுக்கப்படுவர். ஒவ்வொரு மாகாணத்திலும் உள்ள மாகாணசபை பிரதிநிதிகளின் எண்ணிக்கை அதன் மக்கள்தொகை விகிதாசாரத்தை அடிப்படையாக கொண்டது.  

## மாகாணங்களின் மாகாண சபை
| } |  |  |  |  |
| --- | --- | --- | --- | --- |
| Groningen | 55 | 43 | 43 | 43 |
| Friesland | 55 | 43 | 43 | 43 |
| Drenthe | 51 | 41 | 41 | 41 |
| Overijssel | 63 | 47 | 47 | 47 |
| Flevoland | 47 | 39 | 39 | 41 |
| Gelderland | 75 | 53 | 55 | 55 |
| Utrecht | 63 | 47 | 47 | 49 |
| North Holland | 83 | 55 | 55 | 55 |
| South Holland | 83 | 55 | 55 | 55 |
| Zeeland | 47 | 39 | 39 | 39 |
| North Brabant | 79 | 55 | 55 | 55 |
| Limburg | 63 | 47 | 47 | 47 |
# அரச ஆணையர் (நெதர்லாந்து)

**அரச ஆணையர்** (, abbreviated to *CvdK*) நெதர்லாந்து நாட்டில் ஒரு மாகாணத்தின் தலைவர் ஆவார். இவர் மாகாண சபை பிரதிநிதித்துவம் (நேரடியாக தேர்ந்தெடுக்கப்பட்ட மாகாண சட்டமன்றம்) மற்றும் மாகாண நிர்வாகிகள் சபை (நிறைவேற்றுக் கிளை) ஆகிய இரண்டின் அலுவலக நிர்வாகத் தலைவர் ஆவார். ஆதலால் தேர்தல் காலத்தில் இவருக்கு அரசை தேர்ந்தெடுக்க வாக்களிக்க உரிமை வழங்கப்படுகிறது. நெதர்லாந்து நாட்டின் 12 மாகாணங்களிலும் ஒவ்வொரு அரச ஆணையர் என 12 ஆணையர்கள் உள்ளனர். ஆட்சியிலிருப்பவர் அரசி எனில் இந்த 12 ஆணையர்கள் அரசியின் ஆணையர்கள் என வழங்கப்படுவர்.  
## மேற்கோள்
# காப்பி உற்பத்தியின் அடிப்படையில் நாடுகளின் பட்டியல்

**காப்பி உற்பத்தியின் அடிப்படையில் நாடுகளின் பட்டியல்** (*List of countries by coffee production*) அதன் உற்பத்தியின் அடிப்படையில் இங்கு வரிசைப்படுத்தப்பட்டுள்ளன.  
## 2016/2017 இல் பிரதான ஏற்றுமதி நாடுகள்

| நாடு | 60 கிலோகிராம் பைகள் | மெட்ரிக் டன்கள் | பவுண்டுகள் |  |
| --- | --- | --- | --- | --- |
| பிரேசில் | 43,200,000 | 2,592,000 | 5,714,381,000 |  |
| வியட்நாம் | 27,500,000 | 1,650,000 | 3,637,627,000 |  |
| கொலம்பியா | 13,500,000 | 810,000 | 1,785,744,000 |  |
| இந்தோனேசியா | 11,000,000 | 660,000 | 1,455,050,000 |  |
| எத்தியோப்பியா | 6,400,000 | 384,000 | 846,575,000 |  |
| ஒண்டுராசு | 5,800,000 | 348,000 | 767,208,000 |  |
| இந்தியா | 5,800,000 | 348,000 | 767,208,000 |  |
| உகாண்டா | 4,800,000 | 288,000 | 634,931,000 |  |
| மெக்சிகோ | 3,900,000 | 234,000 | 515,881,000 |  |
| குவாத்தமாலா | 3,400,000 | 204,000 | 449,743,000 |  |
| பெரு | 3,200,000 | 192,000 | 423,287,000 |  |
| நிக்கராகுவா | 2,200,000 | 132,000 | 291,010,000 |  |
| சீனா<sup>(2013/14 நிறு.)</sup> | 1,947,000 | 116,820 | 257,544,000 |  |
| ஐவரி கோசுட்டு | 1,800,000 | 108,000 | 238,099,000 |  |
| கோசுட்டா ரிக்கா | 1,492,000 | 89,520 | 197,357,000 |  |
| கென்யா | 833,000 | 49,980 | 110,187,000 |  |
| பப்புவா நியூ கினி | 800,000 | 48,000 | 105,821,000 |  |
| தான்சானியா | 800,000 | 48,000 | 105,821,000 |  |
| எல் சால்வடோர் | 762,000 | 45,720 | 100,795,000 |  |
| எக்குவடோர் | 700,000 | 42,000 | 92,594,000 |  |
| காமரூன் | 570,000 | 34,200 | 75,398,000 |  |
| லாவோசு | 520,000 | 31,200 | 68,784,000 |  |
| மடகாசுகர் | 520,000 | 31,200 | 68,784,000 |  |
| காபோன் | 500,000 | 30,000 | 66,138,000 |  |
| தாய்லாந்து | 500,000 | 30,000 | 66,138,000 |  |
| வெனிசூலா | 500,000 | 30,000 | 66,138,000 |  |
| டொமினிக்கன் குடியரசு | 400,000 | 24,000 | 52,910,000 |  |
| எயிட்டி | 350,000 | 21,000 | 46,297,000 |  |
| கொங்கோ குடியரசு | 335,000 | 20,100 | 44,312,000 |  |
| ருவாண்டா | 250,000 | 15,000 | 33,069,000 |  |
| புருண்டி | 200,000 | 12,000 | 26,455,000 |  |
| பிலிப்பீன்சு | 200,000 | 12,000 | 26,455,000 |  |
| டோகோ | 200,000 | 12,000 | 26,455,000 |  |
| கினி | 160,000 | 9,600 | 21,164,000 |  |
| யெமன் | 120,000 | 7,200 | 15,873,000 |  |
| கியூபா | 100,000 | 6,000 | 13,227,000 |  |
| பனாமா | 100,000 | 6,000 | 13,227,000 |  |
| பொலிவியா | 90,000 | 5,400 | 11,904,000 |  |
| கிழக்குத் திமோர் | 80,000 | 4,800 | 10,582,000 |  |
| மத்திய ஆப்பிரிக்கக் குடியரசு | 65,000 | 3,900 | 8,598,000 |  |
| நைஜீரியா | 40,000 | 2,400 | 5,291,000 |  |
| கானா | 37,000 | 2,220 | 4,894,000 |  |
| சியேரா லியோனி | 36,000 | 2,160 | 4,761,000 |  |
| அங்கோலா | 35,000 | 2,100 | 4,629,000 |  |
| ஜமைக்கா | 21,000 | 1,260 | 2,777,000 |  |
| பரகுவை | 20,000 | 1,200 | 2,645,000 |  |
| மலாவி | 16,000 | 960 | 2,116,000 |  |
| டிரினிடாட் மற்றும் டொபாகோ | 12,000 | 720 | 1,587,000 |  |
| சிம்பாப்வே | 10,000 | 600 | 1,322,000 |  |
| லைபீரியா | 6,000 | 360 | 793,000 |  |
| சாம்பியா | 2,000 | 120 | 264,000 | } |
# ஆவுடையார்கோயில், புதுக்கோட்டை



கோபுரம்]]  

**ஆவுடையார்கோயில்** அல்லது **திருப்பெருந்துறை**, தமிழ்நாட்டின் புதுக்கோட்டை மாவட்டத்தின், ஆவுடையார்கோயில் வட்டத்தின் நிர்வாகத் தலைமையிட ஊராகும். இதன் பழைய பெயர் **திருப்பெருந்துறை** ஆகும். இவ்வூரில் மாணிக்கவாசகர் சீரமைத்துக் கட்டிய, தேவாரப் பாடல் பெற்ற ஆவுடையார் கோயில் ஆத்மநாதசுவாமி கோயில் உள்ளது.  

மேலும் ஆவுடையார்கோயில் ஊராட்சி ஒன்றியத்தின் வட்டார வளர்ச்சி அலுவலகம் இவ்வூரில் உள்ளது.  

மாவட்டத் தலைமையிடமான புதுக்கோட்டை நகரத்திற்கு தென்கிழக்கே 33 கிலோ மீட்டர் (20.5 மைல்) தொலைவில் ஆவுடையார்கோயில் எனும் **திருப்பெருந்துறை** ஊர் உள்ளது. ஆவுடையார்கோவில் நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.  

## மக்கள்தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, ஆவுடையார்கோயில் ஊரின் மொத்த மக்கள்தொகை 6,464 ஆகும்.  
## ஆவுடையார்கோயில் படக்காட்சிகள்
# குச்சுத்துதரா

**குச்சுத்துதரா** கௌதம புத்தரின் பெண் உபாசகர்களில் ஒருவர் ஆவார். , மகத நாட்டு மன்னர் உதயணின் பட்டத்தரசியின் பணிபெண்ணாக குச்சுத்துராவை குறிப்பிடுகிறது. கௌசாம்பி நகரத்திற்கு வெளியே ஒரு பூங்காவில், கௌதம புத்தர் அருளும் உபதேசங்களை கேட்டு வந்து, தன்னிடம் அதனை கூறுமாறு உதயணனின் பட்டத்தரசி தனது பணிப்பெண்ணாக குத்சுத்துராவை அனுப்பினாள். அவளும் புத்தரின் உபதேசங்களை கேட்டு, மனதில் இருத்தி, அதனை பட்ட்டத்து அரசி உள்ளிட்ட 500 அரண்மனை பெண்களுக்கு எடுத்துக் கூறினாள்.  

## இதனையும் காண்க
- புத்தரின் சீடர்கள்
- பிக்குகள்
- பிக்குணி
- உபாசகர்கள்
# வில்லியம் அலெக்சாண்டர் (நெதர்லாந்து)


**வில்லியம் அலெக்சாண்டர் ** (; வில்லியம் அலெக்சாண்டர் குளோஸ் ஜார்ச் பெரிடிணான்ட் பிறப்பு 27 ஏப்ரல் 1967) நெதர்லாந்து நாட்டின் அரசர் ஆவார். இவர் தன் தாயைத் தொடர்ந்து அவருக்கு பின் 2013 ஆம் ஆண்டு நாட்டின் அரியணையில் அமர்ந்தார்.  

வில்லியம் அலெக்சாண்டர் நெதர்லாந்தின் பீட்ரிக்ஸ் மற்றும் கிளாஸ் வான் அம்ஸ்பேர்கின் மூத்த மகனாவார். தன் தாய் பீட்ரிக்ஸ்கு பின் ஏப்ரல் 30, 2013 நெதர்லாந்து நாட்டின் அரசரானார். அவர் தனது பள்ளிப்படிப்பை முடித்தபின் நெதர்லாந்து நாட்டின் அரச கடற்படையில் இருந்தார். மேலும் வரலாறு படிப்பை லைடன் பல்கலைக்கழகத்தில் படித்தார். இவர் மாக்ஸிமா என்பவரை 2002 ஆம் ஆண்டில் மணந்தார். இவர்களுக்கு மூன்று மகள்கள் கேத்தரினா அமாலியா, அலெக்சா, அரியானி.
# ஜோதிர்மாயி தேவி



**ஜோதிா்மாயி தேவி** (Jyotirmoyee Devi) (வங்காளம்: জ্যোতির্ময়ী দেবী) (1894-1988) 20 ஆம் நூற்றாண்டின் துவக்கத்தில் வாழ்ந்த ஒரு இந்திய எழுத்தாளா். இந்தியப் பிரிவினையின் போது கிழக்கு பாகிஸ்தானாக இருந்து தற்போது வங்காள தேசம் என்றழைக்கப்படும் நாட்டில் வாழ்ந்த பெண்கள் குறித்தும், ராஜஸ்தான் மாநிலத்தில் வாழ்ந்த பெண்கள் குறித்தும் இவர் அதிகம் எழுதியுள்ளாா். சமூக வாழ்க்கையை பிரதிபலிக்கும் இவருடைய சிறுகதைகள், சிறப்பாக எழுதப்பட்ட சிறுகதைகளுக்கு உதாரணமாகத் திகழ்ந்தவை ஆகும்.  

## பிறப்பும் வளா்ப்பும்
ஜோதிா்மாயி தேவி 1894 ஆம் வருடம் ஜெய்பூா் அரசு சமஸ்தானத்தில் பிறந்தவா். 1857 ஆம் ஆண்டிலிருந்தே இவர் குடும்பம் இங்கு வாழ்ந்து வந்தது. இவரது தந்தையின் பெயா் அபினாஷ் சந்திர சென் ஆகும். இவரது பாட்டனாா் சன்சாா் சந்திர சென் பள்ளித் தலைமையாசிரியராகப் பணிபுரிந்து வந்தவா், விரைவில் ஜெய்பூா் அரசின் திவானாகப் பதவி உயா்வு பெற்றாா்.  

ஜோதிா்மாயி ஜெய்பூா் நகரில் வளா்ந்தவா். ஓரளவு மட்டும் முறையான கல்வி கற்ற போதிலும் தம்மைச் சுற்றி நடப்பவைகளை ஆழ்ந்து கவனித்து வந்தாா். அரசு சமஸ்தானத்தின் “ஜினானா” என்னும் பெண்களுக்கான விடுதியில் சீா்கேடும் ஆடம்பரமும் பரவலாக நிரவி இருப்பது இவரிடம் பெரிய தாக்கத்தை ஏற்படுத்தியது. தமது பாட்டனாரின் நூலகத்தில் தாம் விரும்பியதை எல்லாம் படிக்க அனுமதிக்கப்பட்ட ஜியோதிா்மாயி உலகம் பற்றிய தம் அறிவையும் புரிதலையும் நன்கு வளா்த்துக் கொண்டார்
# பிரேம்லீலா வித்தல்தாஸ் தாக்கர்சே

**பிரேம்லீலா வித்தல்தாஸ் தாக்கர்சே** (Premlila Vitaldas Thackersey) (1894-1977) ஒரு இந்திய எழுத்தாளர், காந்தியவாதியும் ஆவார். கல்வியாளரும், நன்கொடையாளருமான வித்தல்தாஸ் தாகர்சேவின் துணைவியாவார் இவர். 1925 ஆம் ஆண்டு தமது 31 ஆவது வயதில் கணவனை இழந்தவர். தொடர்ந்து கல்விப் பணியிலும் பொதுப் பணியிலும் குறிப்பாக பெண்கள் கல்வி முன்னேற்றத்திற்காகப் பணியாற்றி வந்துள்ளார். இவர் கஸ்தூரிபா காந்தி தேசிய நினைவு அறக்கட்டளையின் தலைவராகவும் (1952-1972) பம்பாய் பெண்கள் பல்கலைக் கழகத்தின் (SNDT) முதல் துணை வேந்தராகவும் பதவி வகித்தவர்.  

இவருடைய கல்விப் பணிக்காக இந்தியாவின் இரண்டாவது மிக உயரிய குடிமக்களுக்கான விருதான பத்ம விபூசணை இந்திய அரசு 1975 ஆம் ஆண்டு வழங்கிப் பெருமை சேர்த்தது
# சோயா அவரை உற்பத்தியின் அடிப்படையில் நாடுகளின் பட்டியல்



**சோயா அவரை** ( *soybean* ) உற்பத்தியின் அடிப்படையில் நாடுகளின் பட்டியல் இங்கு வரிசைபடுத்தப்பட்டுள்ளன . ஐக்கிய நாடுகளின் உணவு மற்றும் வேளாண்மை அமைப்பு 2016 ஆம் ஆண்டில் உலக நாடுகள் உற்பத்தி செய்த சோயா அவரை அளவு குறித்து வழங்கிய புள்ளிவிவரங்கள் இங்கு கணக்கில் எடுத்துக் கொள்ளப்பட்டுள்ளன.இதன்படி 2016 ஆம் ஆண்டு உலகில் மொத்தம் 334,894,085 டன்கள் சோயா பீன்சு உற்பத்தி செய்யப்பட்டது. உலக நாடுகளில் அமெரிக்கா மிகப் பெரிய சோயா உற்பத்தி செய்யும் நாடாகத் திகழ்கிறது. உலக சோயா உற்பத்தியில் கிட்டத்தட்ட 35 சதவீத சோயா அமெரிக்காவில் உற்பத்தியாகிறது.  
## நாடுகளின் உற்பத்தி
### 1,000,000 டன்கள்
| தரவரிசை | நாடு | சோயா அவரை உற்பத்தி (டன்கள்) |
| --- | --- | --- |
| 1 | 117,208,380 |  |
| 2 | 96,296,714 |  |
| 3 | 58,799,258 |  |
| 4 | 14,008,000 |  |
| 5 | 11,963,244 |  |
| 6 | 9,163,030 |  |
| 7 | 5,827,100 |  |
| 8 | 4,276,990 |  |
| 9 | 3,204,639 |  |
| 10 | 3,135,177 |  |
| 11 | 2,208,000 |  |
| 12 | 1,081,340 |  |
### 100,000–1,000,000 டன்கள்
| தரம் | நாடு | சோயா அவரை உற்பத்தி (டன்கள்) |
| --- | --- | --- |
| 13 | 967,876 |  |
| 14 | 742,000 |  |
| 15 | 588,201 |  |
| 16 | 576,446 |  |
| 17 | 509,114 |  |
| 18 | 348,452 |  |
| 19 | 338,864 |  |
| 20 | 263,380 |  |
| 21 | 244,075 |  |
| 22 | 238,000 |  |
| 23 | 231,168 |  |
| 24 | 165,000 |  |
| 25 | 162,000 |  |
| 26 | 160,696 |  |
| 27 | 156,901 |  |
| 28 | 152,599 |  |
| 29 | 152,091 |  |
| 30 | 149,185 |  |
| 31 | 146,217 |  |
| 32 | 144,189 |  |
| 33 | 132,417 |  |
| - | 34 | 92,484 |
| 35 | 92,181 |  |
| 36 | 83,941 |  |
| 37 | 81,235 |  |
| 38 | 75,4 |  |
| 39 | 70,000 |  |
| 40 | 62,556 |  |
| 41 | 42,125 |  |
| 42 | 41,788 |  |
| 43 | 41,000 |  |
| 44 | 39,495 |  |
| 45 | 38,000 |  |
| 46 | 35,000 |  |
| 47 | 28,917 |  |
| 48 | 27,972 |  |
| 49 | 26,749 |  |
| 50 | 24,558 |  |
| 51 | 21,942 |  |
| 52 | 21,000 |  |
| 53 | 20,000 |  |
| 54 | 18,662 |  |
| 55 | 19,130 |  |
| 56 | 18,301 |  |
| 57 | 15,160 |  |
| 58 | 14,744 |  |
| 59 | 11,769 |  |
| 60 | 11,000 |  |
### <10,000 டன்கள்
| Rank | நாடு | சோயா அவரை உற்பத்தி (டன்களில்) |
| --- | --- | --- |
| 61 | 7,779 |  |
| 62 | 7,387 |  |
| 63 | 7,000 |  |
| 64 | 6,714 |  |
| 65 | 5,708 |  |
| 66 | 5,595 |  |
| 67 | 4,500 |  |
| 68 | 4,141 |  |
| 69 | 3,728 |  |
| 70 | 3,349 |  |
| 71 | 3,084 |  |
| 72 | 2,640 |  |
| 73 | 2,315 |  |
| 74 | 2,104 |  |
| 75 | 2,007 |  |
| 76 | 2,002 |  |
| 77 | 1,371 |  |
| 78 | 1,240 |  |
| 79 | 1,181 |  |
| 80 | 1,043 |  |
| 81 | 1,000 |  |
| 82 | 664 |  |
| 83 | 544 |  |
| 84 | 273 |  |
| 85 | 258 |  |
| 86 | 224 |  |
| 87 | 109 |  |
| 88 | 67 |  |
| 89 | 49 |  |
| 90 | 43 |  |
| 91 | 28 |  |
| 92 | 27 |  |
| 93 | 7 |  |
| 94 | 1 |  |
# நஸ்முல் உசைன் சாந்தோ


**நஸ்முல் உசைன் சாந்தோ (Nazmul Hossain Shanto** (பிறப்பு: மே 25, 1998) வங்காளதேசத் துடுப்பாட்ட அணி வீரர் ஆவார். இவர் வங்காளதேச அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். இடதுகை மட்டையாளரான இவர் வலதுகை மித வேகப் பந்து வீச்சாளரான இவர் 19 வயதிற்கு உட்பட்ட வங்காளதேசத் துடுப்பாட்ட அணி யில் விளையாடியுள்ளார். மேலும் இவர் *கலாபகன்* துடுப்பாட்ட அகாதமி சார்பாக உள்ளூர்ப் போட்டிகளில் விளையாடி வருகிறார். 2016 ஆம் ஆண்டிற்கான 19 வயதிற்கு உட்பட்டோருக்கான துடுப்பாட்ட உலகக்கிண்ணத் தொடரில் இவர் விளையாடினார்.  

## உள்ளூர்ப் போட்டிகள்
2016-17 ஆம் ஆண்டிற்கான வங்காளதேச பிரீமியர் லீக் தொடரில் இவர் விளையாடினார். நவமபர் 8 இல் நடைபெற்ற போட்டியில் *கமில்லா விக்டோரியன்ஸ்* அணி சார்பாக இவர் இருபது20 போட்டிகளில் அறிமுகமானார்.  

2017-18 ஆம் ஆண்டிற்கான *நேஷனல் கிரிக்கெட் லீக்* தொடரில் இவர் *ராஜ்ஷாகி* அணிக்காக விளையாடினார். டிசம்பரில் *தாக்கா மெட்ரோபொலிஸ்* அணிக்கு எதிரான போட்டியில் *மிசனூர் ரகுமானுடன்* இணைந்து 341 ஓட்டங்கள் எடுத்தார். இதன்மூலம் முதல் தரத் துடுப்பாட்டப் போட்டிகளில் அதிக ஓட்டங்கள் எடுத்த வங்காளதேச இணை எனும் சாதனை படைத்தனர்.  

மேலும் அதே ஆண்டில் தாக்கா கோட்ட பிரீமியர் லீக் தொடரில் 16 போட்டிகளில் விளையாடி 749 ஓட்டங்கள் எடுத்தார். இதன்மூலம் அதிக ஓட்டங்கள் எடுத்த வீரர்கள் வரிசையில் முதலிடம் பிடித்தார்.  

2018-19 ஆம் ஆண்டிற்கான வங்காளதேச பிரீமியர் லீக் தொடரில் *குல்னா டைடன்ஸ்* அணி சார்பாக விளையாடுவார் என அக்டோபரில் அறிவிக்கப்பட்டது.  

## சர்வதேச போட்டிகள்
நவம்பர் 2016 இல் நியூசிலாந்துத் தொடருக்கான வங்காளதேச அணியில் 22 பேர் கொண்ட பட்டியலில் இவர் இடம் பெற்றார். 2017 ஆம் ஆண்டில் வங்காளதேசத் துடுப்பாட்ட அணி நியூசிலாந்தில் சுற்றுப் பயணம் செய்து விளையாடியது. சனவரி 20 இல் *கிறிஸ்ட் சர்ச்சில்* நடைபெற்ற நியூசிலாந்துத் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 56 பந்துகளைச் சந்தித்த இவர் 18 ஓட்டங்களை எடுத்து டிம் சௌத்தி பந்துவீச்சில் ஆட்டமிழந்தார்.பின் இரண்டாவது ஆட்டப் பகுதியில் 60 பந்துகளைச் சந்தித்த இவர் 12 ஓட்டங்கள் எடுத்து போல்ட் பந்துவீச்சில் ஆட்டமிழந்தார். இந்தப் போட்டியில் நியூசிலாந்து துடுப்பாட்ட அணி 9 இலக்குகளில் வெற்றி பெற்றது.  

## ஒருநாள் போட்டிகள்
ஆசியக் கிண்ணம் 2018 தொடருக்கான 31 பேர் கொண்ட உத்தேசப் பட்டியலை வங்காளதேசத் துடுப்பாட்ட வாரியம் ஆகஸ்டு 2018 இல் அறிவித்தது. அதில் இவர் உட்பட 12 புதிய வீரர்கள் இடம் பெற்றனர். 2018 ஆம் ஆண்டில் ஆசியக் கோப்பை ஆ பிரிவில் வங்காளதேச அணி இடம் பெற்றது. செப்டம்பர், 20 இல் அபுதாபியில் நடைபெற்ற ஆப்கானித்தான் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். அந்தப் போட்டியில் லிதன் தாசுடன் இணைந்து துவக்க வீரராக களம் இறங்கினார். 13 பந்துகளைச் சந்தித்த இவர் 7 ஓட்டங்களை எடுத்து முஜீப் உர் ரகுமான் பந்துவீச்சில் ஆட்டமிழந்தார். இந்தப் போட்டியில் ஆப்கானித்தான் அணி 136 ஓட்டங்களில் வெற்றி பெற்றது.
# பீட்ரிக்ஸ் (நெதர்லாந்து)



**பீட்ரிக்ஸ்** (பீட்ரிக்ஸ் வில்ஹெல்மினா ஆர்மகார்டு, ; பிறப்பு 31 ஜனவரி 1938) நெதர்லாந்து நாட்டின் அரச குடும்ப உறுப்பினர் ஆவார். இவர் 30 ஏப்ரல் 1980 முதல் 30 ஏப்ரல் 2013 வரை நெதர்லாந்து நாட்டின் அரசியாக இருந்தார்.  

பீட்ரிக்ஸ் நெதர்லாந்து நாட்டின் அரசி ஜூலியானா மற்றும் இளவரசர் பெர்ன்ஹார்டின் மூத்த மகளாவார்.  
பீட்ரிக்ஸ் இரண்டாம் உலகப்போர் நடைபெற்ற காலத்தில் தனது ஆரம்ப பள்ளிப்படிப்பை கனடாவில் பயின்றார். போருக்குப்பின் பள்ளிப்படிப்பை நெதர்லாந்து நாட்டில் படித்துமுடித்தார். 1961 ஆம் ஆண்டு இவர் தனது சட்ட இளங்கலை பட்டத்தை லைடன் பல்கலைக்கழகம் மூலம் பெற்றார். பீட்ரிக்ஸ் 1961 ஆம் ஆண்டு கிளாஸ் வோன் அம்ஸ்பேர்க் என்ற ஜெர்மானியரை மணந்தார் மேலும் இவர்களுக்கு மூன்று குழந்தைகள். அரசி ஜூலியானாவிற்கு பிறகு நெதர்லாந்தின் அரசியனார்.
# ஜூலியானா (நெதர்லாந்து)



**ஜூலியானா** (; Juliana Louise Emma Marie Wilhelmina; 30 ஏப்ரல் 1909 – 20 மார்ச் 2004) நெதர்லாந்து அரச குடும்பத்தில் ஒருவர் ஆவார். 1948 முதல் 1980 வரை இவர் நெதர்லாந்து நாட்டின் அரசியாக இருந்தார்.  

ஜூலியானா நெதர்லாந்து நாட்டின் ராணி வில்ஹெல்மினா மற்றும் இளவரசர் ஹென்றியின் ஒரே மகள் ஆவார். பிறப்பிலிருந்தே நெதர்லாந்தின் அரியணை வாரிசாக அறியப்பட்டவர். தனிப்பட்டமுறையில் இவருக்கு கல்வி வழங்கப்பட்டது. 1937 ஆம் ஆண்டு இளவரசர் பெர்ன்ஹார்டை மணந்தார். இவர்களுக்கு பீட்ரிக்ஸ், ஐரீனி, மார்கரீட், கிறிஸ்டினா என்ற நான்கு குழந்தைகள்.  

அரசி ஜூலியானா கிட்டத்தட்ட 32 ஆண்டுகளாக ஆட்சி செய்தார். இவரது ஆட்சிக்காலத்தில் டச்சு கிழக்கிந்திய பகுதிகளான இந்தோனேசியா மற்றும் சூரினாம் நாடுகளில் காலனியாதிக்கம் முடிவுக்குவந்தது. இவர் உலகிலேயே மிக நீண்ட காலமாக வாழ்ந்த முன்னாள் அரசி ஆவார்.
# தேரா பாபா நானக்

**தேரா பாபா நானக்** (**Dera Baba Nanak**) இந்தியாவின் பஞ்சாப் மாநிலத்தின் குர்தாஸ்பூர் மாவட்டத்தின் கிழக்கே, இந்திய-பாகிஸ்தான் எல்லையை ஒட்டி அமைந்த நகரம் ஆகும்.  

## மக்கள்தொகை பரம்பல்
11 வார்டுகள் கொண்ட தேரா பாபா நானக் நகராட்சியின், 2011-ஆம் ஆண்டின் இந்திய மக்கள்தொகை கணக்கெடுப்பின் படி, மொத்த மக்கள்தொகை 6,394 ஆகும். இந்நகரத்தில் இந்துக்கள் 55.81%, சீக்கியர்கள் 41.09%, இசுலாமியர்கள் 2.89% மற்றும் பிற சமயத்தவர்கள் 0.25% உள்ளனர்.  
## தேரே பாபா நானக் - கர்தார்பூர் இணைப்பு சாலைப் போக்குவரத்து திட்டம்
நவம்பர் 2019ல் குருநானக்கின் 550-வது பிறந்த ஆண்டை முன்னிட்டு, இந்தியாவின் தேரா பாபா நானக் நகரத்தையும், பாகிஸ்தான் நாட்டின் கர்தார்பூர் நகரத்தையும் இணைக்கும் 6.4 கி.மீ. நீளம் கொண்ட பன்னாட்டு சாலைப்போக்குவரத்து அமைக்க இந்திய - பாகிஸ்தான் அரசுகள் முடிவெடுத்துள்ளது.கர்தார்பூர், பாகிஸ்தான் - தேரா பாபா நானக் இணைப்புச் சாலையை 9 நவம்பர் 2019 அன்று, பாகிஸ்தான் பகுதியின் சாலையை பிரதமர் இம்ரான் கானும், இந்தியப் பகுதியின் கர்த்தார்பூர் சாலையை இந்தியப் பிரதமர் நரேந்திர மோடியும் திறந்து வைத்தனர்.  

## இதனையும் காண்க
- கர்தார்பூர், பாகிஸ்தான்
- கர்தார்பூர் தர்பார் சாகிப் குருத்துவார்
- கர்தார்பூர், இந்தியா
## Gallery
# ஆர்டெலினிக் அமிலம்



**ஆர்டெலினிக் அமிலம்** (*Artelinic acid*) என்பது C<sub>23</sub>H<sub>30</sub>O<sub>7</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதனுடைய உப்பு ஆர்டெலினேட்டு எனப்படுகிறது. மலேரியா நோய் சிகிச்சையில் சோதனையை அடிப்படையாகக் கொண்ட ஒரு மருந்தாக ஆர்டெலினிக் அமிலம் அல்லது ஆர்டெலினேட்டு உப்பு கருதப்படுகிறது. ஆர்டெலினிக் அமிலம் இயற்கைச் சேர்மமான ஆர்டெமிசினின் சேர்மத்தினுடைய பகுதி செயற்கை வழிப்பெறுதியாகும். தொடர்புடைய பிற வழிபெறுதிகளான ஆர்டெயீத்தர் மற்றும் ஆர்டெமெத்தர் போன்ற சேர்மங்களைக் காட்டிலும்0 குறைவான நரம்புநச்சுத்தன்மை விகித்தத்தை இது பெற்றுள்ளது. ஆனால் ஆர்டெசுனேட்டைக் காட்டிலும் மூன்று மடங்கு அதிக நச்சுத்தன்மையை கொண்டிருக்கிறது. நடைமுறையில் ஆர்டெலினிக் அமிலத்தை வழக்கமான சிகிச்சை முறைகளில் பயன்படுத்துவதில்லை. ஏனெனில் நடைமுறையில் பயன்படுத்தப்படும் ஆர்டெமிசினின் மருந்துகளைக் காட்டிலும் சிறப்புத்தன்மைகள் ஏதும் அறியப்படவில்லை. மேலும் ஆர்டெலினிக் அமிலத்தை மனிதர்களுக்கு பயன்படுத்துவது தொடர்பான மதிப்பீடுகள் ஏதும் இதுவரை மேற்கொள்ளப்படவில்லை.
# வில்ஹெல்மினா (நெதர்லாந்து)



**வில்ஹெல்மினா** (; Wilhelmina Helena Pauline Maria; 31 ஆகஸ்டு 1880 – 28 நவம்பர் 1962) 1890 முதல் 1948 வரை நெதர்லாந்து நாட்டின் அரசியாக இருந்தார்.  

வில்ஹெல்மினா அரசர் வில்லியம் III க்கும் இவரின் இரண்டாவது மனைவிக்கும் பிறந்த ஒரே மகளாவார். இவர் தனது நான்காவது வயதில் நெதர்லாந்து நாட்டின் அரியணை வாரிசாக அறிவிக்கப்பட்டார். அரசர் வில்லியம் III இறக்கும் போது வில்ஹெல்மினாவுக்கு 10 வயதே ஆனது எனவே இவர் தாய் எம்மா ஆளுனராக நியமிக்கப்பட்டார்.
# கர்தார்பூர் தர்பார் சாகிப் குருத்துவார்


**கர்தார்பூர் தர்பார் சாகிப் குருத்துவார்** (**Gurdwara Darbar Sahib Kartarpur** (பஞ்சாபி, ) பாகிஸ்தான் நாட்டின் பஞ்சாப் மாகாணத்தில் உள்ள நாரோவல் மாவட்டத்தின், கர்தார்பூரில் உள்ள சீக்கிய சமய குருத்துவார் ஆகும். இக்குருத்துவார் பாகிஸ்தான் நாட்டின் லாகூரிலிருந்து 120 கி.மீ. தொலைவிலும், இந்திய நாட்டின் குர்தாஸ்பூர் மாவட்டம், தேரா பாபா நானக்கிலிருந்து 4 கி.மீ. தொலைவிலும் உள்ளது. இக்குருத்துவார் சீக்கியர்களின் மிக முக்கிய புனிதத்தலங்களில் ஒன்றாகும்.  

## வரலாறு

கர்தார்பூர் நகரத்தில் 22 செப்டம்பர் 1539 அன்று மறைந்த சீக்கிய சமய நிறுவனர், குருநானக்கின் சமாதி மீது தர்பார் சாகிப் குருத்துவார் நிறுவப்பட்டுள்ளது.  

இந்தியா-பாகிஸ்தான் எல்லைக்கோட்டின் அருகே கர்தார்பூரில் அமைந்த தர்பார் சாகிப் குருத்துவராவை, இந்தியப் பகுதியிலிருந்து கண்கூடாக பார்க்கலாம்.  

## தேரே பாபா சாகிப் நானக் குருத்துவார் - கர்தார்பூர் இணைப்புச் சாலை
இந்தியாவின் எல்லைப்புறத்தில் அமைந்த தேரா பாபா நானக் எனும் ஊரிலிருந்து, பாகிஸ்தானின் எல்லைப்புற நகரமாக கார்தார்பூரை இணைக்கும் சாலை அமைக்க, இந்திய - பாகிஸ்தான் அரசுகள் நவம்பர் 2018ல் அடிக்கல் நாட்டியுள்ளனர்.  

## அமைவிடம்
ராவி ஆற்றின் கரையில் அமைந்த தேரா பாபா நானக் குருத்துவார், தேரா பாபா தொடருந்து நிலையத்திலிருந்து 4 கி.மீ. தொலைவில் உள்ளது. இந்திய எல்லைப்புறத்திலிருந்து மிக மிக அருகில் உள்ளது.  

கர்தார்பூர் தர்பார் சாகிப் நானக் குருத்துவாரை நிறுவ பாட்டியாலா மன்னர் சர்தார் புபீந்தர் சிங் ரூபாய் 1,35,600 நன்கொடையாக வழங்கினார். 2004ல் இக்குருத்துவார் முற்றிலும் சீரமைத்து கட்டப்பட்டது.  

## முக்கியத்துவம்
சீக்கிய சமயத்தை நிறுவிய குருநானக், கர்தார்பூர் தர்பார் சாகிப் நானக் குருத்துவார் அமைந்த கர்தார்பூரில் பதினெட்டு ஆண்டுகள் தங்கி சமயப் பரப்புரையை மேற்கொண்டுள்ளார். மேலும் குருநானக் தனது இறுதிக் காலத்தை 18 ஆண்டுகள் கர்தார்பூரில் கழித்து இறந்த பின், அவரது சமாதி மீது கர்தார்பூர் தர்பார் சாகிப் நானக் குருத்துவார் நிறுவப்பட்டது.
# சிறைவாச விடுமுறை

**சிறைவாச விடுமுறை** அல்லது **பரோல்** (**Parole**), சிறைச்சாலையின் சட்டம் மற்றும் விதிகளுக்குட்பட்டு, சிறைச்சாலையில் நன்னடத்தையுடன் நடந்து கொண்ட ஒரு சிறைக்கைதியை, தன் குடும்பத்தின் முக்கிய நிகழ்வுகளில் கலந்து கொள்வதற்காக மட்டும் சிறைச்சாலையிலிருந்து வெளியே அனுமதிக்கும் தற்காலிக விடுவிப்பாகும். இந்த தற்காலிக சிறை விடுவிப்பு (பரோல்) நாட்கள், மொத்த சிறைத்தண்டனை காலத்திலிருந்து கழிக்கப்படாது. ஆனால் பரோல் விடுவிப்பு காலத்திற்கு சிறைதண்டனை காலம் நீளும்.  

பொதுவாக சிறைக்கைதி சிறைச்சாலைக்கு வந்து வெளியே கலந்து கொள்ள வேண்டிய முக்கியமாக நிகழ்வுகளுக்காக மட்டும், (குறிப்பாக மரணம், திருமணம் போன்ற நிகழ்வுகளுக்கு) பரோல் விடுவிப்பு வழங்கப்படும். பரோல் விடுவிப்பு எந்த ஒரு குறிப்பிட்ட நிகழ்வு அல்லது நிகழ்வுகளுக்கு கலந்து கொள்வதற்கு அனுமதிக்கப்பட்டாரோ அவைகள் தவிர வேறு எந்த நிகழ்வுகளில் அல்லது செயல்களில் ஈடுபடக்கூடாது. பரோலில் வெளி வந்த சிறைக்கைதி, சிறைச்சாலை கூறும் குறிப்பிட்ட காவல்நிலையத்தில் அன்றாடம் சென்று கையொப்பம் இடவேண்டும்.  

என்ன செயல் செய்வதற்கு சிறைவிடுப்பில் வெளியே வந்த சிறைக்கைதி, அதைத் தவிர வேறு நிகழ்ச்சிகளில் கலந்து கொண்டால், பரோல் விடுவிப்பை ரத்து செய்து மீண்டும் சிறைச்சாலையில் அடைக்கப்படுவார்.
# ஆரஞ்சு நஸ்ஸாவ் வம்சம்


**ஆரஞ்சு நஸ்ஸாவ் வம்சம்** (இடச்சு: *Huis van Oranje-Nassau*, ), ஐரோப்பிய வம்சமான நஸ்ஸாவ் வம்சத்தின் ஒரு பிரிவே ஆரஞ்சு நஸ்ஸாவ் வம்சம் ஆகும். ஐரோப்பிய கண்டம் மற்றும் நெதர்லாந்து நாட்டின் ஆட்சி மற்றும் அரசு அமைவதில் பெரும்பங்கு வகித்தது. குறிப்பாக அரசர் வில்லியம் I மூலம் தம் ஆட்சிகாலத்தில் 80 (1568–1648) ஆண்டு போரின் முடிவில் இடச்சுகார்களின் ஸ்பெயின் ஆட்சிக்கு எதிராக போராட்டம் ஏற்பட்டு சுதந்திர இடச்சு தேசம் உருவாக வழிவகுத்தது.  

இப் போரின் பல்வேறு காலகட்டத்தில் ஆரஞ்சு நஸ்ஸாவ் வம்சத்தைச் சேர்ந்த நபர்களே தலைமைவகித்தனர் இவர்களே நாட்டின் ஆளுநர்கள் அல்லது தலைவர்கள் ஆவர். பின் நாளில் நெதர்லாந்து நாட்டை ஆரஞ்சு நஸ்ஸாவ் வம்சம் தன் முடியாட்சியின் ஆளுகைக்குக் கீழ் கொண்டுவந்தது. இவ் வம்ச தலைவர்களே நாட்டின் அரசர்களாகவும் அரசிகளாகவும் இருந்து வருகின்றனர். தற்போதய தலைவரும் நாட்டின் அரசருமாக வில்லியம் அலெக்சாண்டர் இருந்துவருகிறார்.
# லகிரு கமகே

**பனகமுவா லகிரு சம்பத் கமகே (Panagamuwa Lahiru Sampath Gamage** (பிறப்பு:ஏப்ரல் 5, 1988) பொதுவாக லகிரு கமகே என அறியப்படும் இவர் இலங்கைத் துடுப்பாட்ட அணிக்காக தேர்வுத் துடுப்பாட்டம்,ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். வலதுகை மட்டையாளரான இவர் வலதுகை மித வேகப் பந்துவீச்சாளர் ஆவார். இலஙகைத் துடுப்பாட்ட அ அணி, *பதுரெலியா துடுப்பாட்ட அணி,சிலா மரியன்ஸ், துடுப்பாட்ட சங்கம், நான்தர்ஸ்கிரிப்ட்ஸ் துடுப்பாட்ட சங்கம், காவல் துடுப்பாட்ட சங்கம், சிங்கள துடுப்பாட்ட சங்கம், தமிழ் யூனியன் மற்றும் அத்லெடிக் கிளப் சங்கம் ஆகிய அணிகளுக்காக* உள்லூர்ப் போட்டிகளில் விளையாடி வருகிறார்.  

## உள்ளூர்ப் போட்டிகள்
2017-18 ஆம் ஆண்டிற்கான *சூப்பர் ஃபோர் புரொவென்சியல் துடுப்பாட்டத் தொடரில்* இவர் தம்புலா அணி சார்பாக விளையாடினார். இந்தத் தொடரில் இரண்டு போட்டிகளில் விளையாடி 10 இலக்குகளைக் கைப்பற்றினார்.இதன்மூலம் அதிக இலக்குகளைக் கைப்பற்றிய வீரர்கள் வரிசையில் முதல் இடம்பெற்றார். 2018 ஆம் ஆண்டில் நடைபெற்ற இந்தத் தொடரிலும் இதே அணிக்காக விளையாடினார்.  

2018 ஆம் ஆண்டில் நடைபெற்ற இலங்கை கிரிக்கெட் லீக் தொடரில் இவர் கண்டி அணியில் இடம் பெற்றுள்ளார்.  

## சர்வதேச போட்டிகள்

### தேர்வு போட்டிகள்
2017 இல் இந்தியத் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் இவர் இடம் பெற்றார். ஆனால் விளையாடும் வாய்ப்பு வழங்கப்படவில்லை. 2017 ஆம் ஆண்டில் இலங்கைத் துடுப்பாட்ட அணி ஐக்கிய அரபு அமீரகம் மற்றும் பாக்கித்தானில் சுற்றுப் பயணம் செய்து விளையாடியது. அக்டோபர் 6 இல் அபுதாபியில் நடைபெற்ற பாக்கித்தான் துடுப்பாட்ட அணிக்கு எதிரான இரன்டாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 11 பந்துகளைச் சந்தித்த இவர் 1 ஓட்டங்களை எடுத்து யாசிர் ஷா பந்துவீச்சில் ஆட்டமிழந்தார்.பின் பந்துவீச்சில் 15 ஓவர்கள் வீசி 38 ஓட்டங்களை விட்டுக் கொடுத்து 2 இலக்குகளைக் கைப்பற்றினார். இதில் 2 ஓவர்களை மெய்டனாக வீசினார். பின் இரண்டாவது ஆட்டப் பகுதியில் 1 பந்துகளைச் சந்தித்து இறுதிவரை ஆட்டமிழக்காமல் ஓர் ஓட்டங்களை எடுத்தார். 16 ஓவர்களை வீசி 29 ஓட்டங்களை விட்டுக்கொடுத்து ஓர் இலக்குகளைக் கைப்பற்றினார். இதில் ஐந்து ஓவர்களை மெய்டனாக வீசினார்.  

பின் 2018 இல் இலங்கைத் துடுப்பாட்ட அணி மேற்கிந்தியத் தீவுகளில் சுற்றுப்பயணம் மேற்கொண்டது. சூன் 6 இல் எசுப்பானியாவில் நடைபெற்ற முதல் தேர்வுத் துடுப்பாட்டப் போட்டியின் முதல் ஆட்டப் பகுதியில் 26 ஓவர்கள் வீசி 67 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. அதில் 6 ஓவர்களை மெய்டனாக வீசினார்.பின் மட்டையாட்டத்தில் 10 பந்துகளைச் சந்தித்தார். ஆனால் ஓட்டங்களை எடுக்கவில்லை. பின் இரண்டாவது ஆட்டப்பகுதியில் 15 ஓவர்கள் வீசி 43 ஓட்டங்கள் விட்டுக் கொடுத்தார். 3 ஓவர்களை மெய்டனாக வீசினார். ஆனால் இலக்கினைக் கைப்பற்றவில்லை.பின் 49 பந்துகளைச் சந்தித்து 3 ஓட்டங்களை எடுத்து பிசூ பந்துவீச்சில் ஆட்டமிழந்தார்.மேற்கிந்தியத் தீவுகள் அணி 226 ஓட்டங்களில் வெறி பெற்றது.
# லகிரு குமார

**சந்திரதாச பிரகம்மண ராலலாகே லகிரு குமார (Chandradasa Brahammana Ralalage Lahiru Sudesh Kumara**, பொதுவாக லகிரு குமாரா என அழைக்கப்படும் இவர் (பெப்ரவரி 13, 1997) இலங்கைத் துடுப்பாட்ட அணிக்காக தேர்வுத் துடுப்பாட்டம்,ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். வலதுகை மட்டையாளரான இவர் வலதுகை மித வேகப் பந்துவீச்சாளர் ஆவார். தனது 19 ஆவது வயதில் இவர் தேசிய அணிக்காக விளையாடினார்.  

## உள்ளூர்ப் போட்டிகள்
2016 ஆம் ஆண்டில் தனது முதல் தரத் துடுப்பாட்டப் போட்டிகளில் அறிமுகமானார். அக்டோபர் 4 இல் மேற்கிந்தியத்தீவுகள் துடுப்பாட்ட அணிக்கு எதிரான போட்டியில் இவர் இலங்கை அ அணி சார்பாக விளையாடினார். 2017-18 ஆம் ஆண்டிற்கான இலங்கை கிரிக்கெட் லீக்கில் *நந்த ஸ்கிரிப்ட்ஸ்* துடுப்பாட்ட சங்கம் சார்பாக விளையாடினார்.  

2017-18 ஆம் ஆண்டிற்கான *சூப்பர் ஃபோர் புரொவென்சியல் துடுப்பாட்டத் தொடரில்* இவர் கண்டி அணி சார்பாக விளையாடினார்.அதRகு அடுத்த ஆண்டு நடைபெற்ற துடுப்பாட்டத் தொடரிலும் இவர் அதே அணி சார்பாக விளையாடினார்.  

2018 ஆம் ஆண்டில் நடைபெற்ற இலங்கைத் துடுப்பாட்ட இருபது20 லீக் தொடரில் இவர் காலி அணி சார்பாக விளையாடினார்.  

## 19 வயதிற்கு உட்பட்டோருக்கான உலகக்கோப்பை
2016 ஆம் ஆண்டில் நடைபெற்ற 19 வயதிற்கு உட்பட்டோருக்கான துடுப்பாட்ட உலகக்கிண்ணக் கோப்பையில் இவர் இலங்கை அணி தலைவராக இருந்தார். *அசிதா ஃபெர்ணான்டோவுடன்* இணைந்து அணியினை அரையிறுதி வரை கூட்டிச் செல்ல உதவினார்.  

## சர்வதேசப் போட்டிகள்
2016 இல் இலங்கை அணி சிம்பாப்வேயில் சுற்றுப் பயணம் செய்து விளையாடியது. நவம்பர் 2 இல் அராரேயில் நடைபெற்ற சிம்பாப்வே துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் தான் சந்தித்த முதல் பந்திலேயே ஆட்டமிழந்தார். பின் பந்துவீச்சில் 23 ஓவர்கள் வீசி 58 ஓட்டங்களை விட்டுக் கொடுத்து 4 இலக்குகளைக் கைப்பற்றினார். இதில் 5 ஓவர்களை மெய்டனாக வீசினார். பின் இரண்டாவது ஆட்டப் பகுதியில் 19 ஓவர்களை வீசி 45 ஓட்டங்களை விட்டுக்கொடுத்து 2 இலக்குகளைக் கைப்பற்றினார். இதில் மூன்று ஓவர்களை மெய்டனாக வீசினார்.இந்தப் போட்டியில் இலங்கை அணி 225 ஓட்டங்களில் வெற்றி பெற்றது.  

2018 இல் இலங்கை அணி மேற்கிந்தியத் தீவுகளில் சுற்றுப் பயணம் செய்து விளையாடியது. சூன் 23 இல் பிரிஜ்டவுனில் நடைபெற்ற சிம்பாப்வே துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் தான் சந்தித்த முதல் பந்திலேயே ஆட்டமிழந்தார். பின் பந்து வீச்சில் 22 ஓவர்கள் வீசி 90 ஓட்டங்களை விட்டுக் கொடுத்து ஓர் இலக்குகளைக் கைப்பற்றினார். இதில் 3 ஓவர்களை மெய்டனாக வீசினார். பின் இரண்டாவது ஆட்டப் பகுதியில் 8 ஓவர்களை வீசி 31 ஓட்டங்களை விட்டுக்கொடுத்து 2 இலக்குகளைக் கைப்பற்றினார். இதில் ஓர் ஓவரை மெய்டனாக வீசினார்.இந்தப் போட்டியில் இலங்கை அணி 4 இலக்குகளில் வெற்றி பெற்றது.
# யாமின் அகுமதுசாய்

**முகமது யாமின் அகுமதுசாய் (Mohammad Yamin Ahmadzai** (பிறப்பு: 25 சூலை,1992) இவர் ஆப்கானித்தான் துடுப்பாட்ட அணியின் வீரர் ஆவார். இவர் ஆப்கானித்தான் துடுப்பாட்ட அணிக்காக தேர்வுத் துடுப்பாட்டம்,ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார்.வலதுகை மட்டையாளரான இவர் வலதுகை மித வேகப் பந்துவீச்சாளர் ஆவார். இவர் லக்மான் மாகாணத்தில் பிறந்தவர் ஆவார். 2018 ஆம் ஆண்டில் இந்தியத் துடுப்பாட்ட அணிக்கு எதிரான ஆப்கான் அணியின் முதல் தேர்வுத் துடுப்பட்டப் போட்டியில் விளையாடினார். அந்தப் போட்டியில் ஆப்கானித்தான் சார்பாக முதல் இலக்கினை இவர் கைப்பற்றினார்.  

## துடுப்பாட்ட வாழ்க்கை
2010 ஆம் ஆண்டில் நியூசிலாந்தில் நடைபெற்ற 19 வயதிற்கு உட்பட்டோருக்கான துடுப்பாட்ட உலகக் கிண்ணத் துடுப்பாட்டக் கோப்பையில் இவர் விளையாடினார். 19 வயதிற்கு உட்பட்டோருக்கான இந்தியத் துடுப்பாட்ட அணிக்கு எதிரான 19 வயதிற்கு உட்பட்டோருக்கான ஆப்கானித்தான் அணியில் இவர் இடம் பெற்றார். மேலும் இவர் 19 வயதிற்கு உட்பட்ட ஆங்காங் துடுப்பாட்ட அணி மற்றும் 19 வயதிற்கு உட்பட்ட பப்புவா நியூ அணிக்கு எதிராக நடைபெற்ற போடியில் இவர் விளையாடினார். மேலும் 19 வயதிற்கு உட்பட்டோருக்கான உலகக் கோப்பைக்கான தகுதிச் சுற்றுப் போட்டியில் அணியினை வெற்றி பெற உதவினார்.  

2011 ஆம் ஆண்டில் *ஃபைசல் பேங்க் இருபது20 தொடரில் ஆப்கான் சீட்டாஸ்* அணி சார்பாக விளையாடினார். இந்தத் தொடரில் *முல்தான் டைகர்ஸ்* அணிக்கு எதிரான இருபது20 போட்டியில் அறிமுகமானார்.இந்தப் போட்டியில் ஒரு ஓவர்கள் வீசி 17 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை.பின் மட்டையாட்டத்தில் இறுதிவரை ஆட்டமிழக்காமல் ஒரு ஓட்டங்களை எடுத்தார்.  

மேலும் இவர் *குவைத் இ அசாம்* தொடரில் *ஹபிப் பேங்க் லிமிடட்* எனும் பாக்கித்தான் அணி சார்பாக முதல் தரத் துடுப்பாட்டப் போட்டிகளில் விளையாடி வருகிறார்.  

2015 ஆம் ஆண்டில் ஓமன் துடுப்பாட்ட அணிக்கு எதிரான பன்னாட்டு இருபது20தொடரில் இவர் அறிமுகமானார். 2015 ஆம் ஆண்டில் சிம்பாப்வே துடுப்பாட்ட அணி ஐக்கிய அரபு அமீரகத்தில் சுற்றுப் பயணம் மேற்கொண்டது.டிசம்பர் 25 இல் ஷார்ஜாவில் நடைபெற்ற முதல் பன்னாட்டுத் துடுப்பாட்டப் போட்டியில் இவர் அறிமுகமானார்.  

## தேர்வு போட்டிகள்
2018 ஆம் ஆண்டில் வங்காளதேச துடுப்பாட்ட அணி இந்தியாவில் சுற்றுப் பயணம் செய்து விளையாடியது.சூன் 14 இல் பெங்களூருவில் நடைபெற்ற இந்தியத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் துவக்க ஓவர்களை வீசிய இவர் 19 ஓவர்களை வீசி 3 இலக்குகளைக் கைப்பற்றினார். இதில் 7 ஓவர்களை மெய்டனாக வீசினார். ஷிகர் தவான், கே. எல். ராகுல் மற்றும் ரவிச்சந்திரன் அசுவின் ஆகியோரின் இலக்கினைக் கைப்பற்றினார். மட்டையாட்டத்தில் 9 பந்துகளைச் சந்தித்த இவர் ஓட்டங்கள் எதுவும் எடுக்காமல் அசுவின் பந்துவீச்சில் ஆட்டமிழந்தார்பின் இரண்டாவது ஆட்டப் பகுதியில் 15 பந்துகளில் 1 ஓட்டம் எடுத்து இஷாந்த் ஷர்மா பந்துவீச்சில் ஆட்டமிழந்தார். இந்தப் போட்டியில் இந்திய அணி 226 ஓட்டங்களில் வெற்றி பெற்றது.
# பரஞ்சேர்வழி மத்யபுரீசுவரர் கோயில்


**பரஞ்சேர்வழி மத்யபுரீசுவரர் கோயில்** என்ற சிவன் கோயில், திருப்பூர் மாவட்டம் காங்கேயம் அருகில் உள்ள ஒரு தேவார வைப்புத்தலமாகும்.  

## அமைவிடம்
திருப்பூர் மாவட்டம் காங்கேயத்திலிருந்து சென்னிமலை சாலையில் 8 கி.மீ. தொலைவில் நால்ரோடு பகுதியின் வலப்புறத்தில் நத்தக்காடையூர் 10 கி.மீ. என்ற வழிகாட்டியுள்ள திசையில் 3 கி.மீ. தொலைவில் பரஞ்சேர்வழியில் அமைந்துள்ளது. 2024-ஆம் ஆண்டிலிருந்து கோயில் புதிதாகக் கட்டப்பட்டு வருகின்றது.  

## இறைவன்,இறைவி
இக்கோயிலில் உள்ள இறைவன் மத்யுபுரீசுவரர் என்றும் நட்டூர்நாதர் என்றும் அழைக்கப்படுகிறார். இறைவி சுகந்த குந்தளாம்பிகை என்றும், நட்டுவார் குழலியம்மை என்றும் அழைக்கப்படுகிறார்.  

## திருச்சுற்று
திருச்சுற்றில் கணபதி, பைரவர் ஆகியோரின் சன்னதிகள் உள்ளன. கோஷ்டத்தில் நர்த்தன கணபதி, தட்சிணாமூர்த்தி, லிங்கோத்பவர் உள்ளனர்.
# வில்லியம் III (நெதர்லாந்து)



**வில்லியம் III** (இடச்சு: *Willem Alexander Paul Frederik Lodewijk*; ஆங்கிலம்: *William Alexander Paul Frederick Louis*; 19 பிப்ரவரி 1817 – 23 நவம்பர் 1890) நெதர்லாந்து நாட்டின் அரசராகவும் லக்ஸம்பர்க் பெருங்கோமானாகவும் 1849 முதல் 1890 வரை இருந்தார். இவர் ஆரஞ்சு நஸ்ஸாவ் வம்சம் வழிவந்த மூன்றாவது அரசர் ஆவார்.  

மூன்றாம் வில்லியம் ரஷ்யாவின் அண்ணா பாவ்லோவ்ன மற்றும் நெதர்லாந்தின் அரசர் இரண்டாம் வில்லியம் ஆகியோரின் மகனாவார். இரண்டாம் வில்லியம்க்கு பின் 1849 ஆம் ஆண்டு நெதர்லாந்தின் அரசரானார்.  

மூன்றாம் வில்லியம் தனது அத்தை மகள் சோபியை 1839 ஆம் ஆண்டு மணந்தார் மேலும் இவர்களுக்கு வில்லியம், மௌரிஸ், அலெக்சாண்டர் என்ற மூன்று மகன்கள் பிறந்தனர். 1877 ஆம் ஆண்டு சோபியின் மறைவுக்குப்பின் இவர் எம்மாவை 1879 ஆம் ஆண்டு மணந்தார். இவர்களுக்கு வில்ஹெல்மினா என்ற மகள் பிறந்தார். வில்ஹெல்மினா நெதர்லாந்து நாட்டின் அரியணை வாரிசாக அறிவிக்கப்பட்டார்.
# நெதர்லாந்தின் இரண்டாம் வில்லியம்



**வில்லியம் II** (Willem Frederik George Lodewijk, anglicized as William Frederick George Louis; 6 டிசம்பர் 1792 – 17 மார்ச் 1849) ஆரஞ்சு நஸ்ஸாவ் வம்சம் வழிவந்த இரண்டாவது நெதர்லாந்து அரசர் ஆவார். மேலும் தம் ஆட்சி காலத்தில் லக்ஸம்பர்க் பெருங்கோமானாகவும் லிம்பர்க் கோமானாகவும் இருந்தார்.  

இரண்டாம் வில்லியம் பிரஷ்யாவின் வில்ஹெல்மின் மற்றும் நெதர்லாந்தின் முதலாம் வில்லியதின் மகனாவார். 1815 ஆம் ஆண்டு முதலாம் வில்லியம் நாட்டை கைப்பற்றி தன் முடியாட்சிக்கு கீழ் கொண்டுவந்தார். இதனால் இரண்டாம் வில்லியம் ஆரஞ்சு இல்லத்தின் இளவரசராகவும், நாட்டின் அரச வாரிசாகவுமனார். 1840 ஆம் ஆண்டு அக்டோபர் மாதம் 7 ஆம் நாள் நாட்டின் முடியாட்சியை கைப்பற்றி அரசரானார். இவரது ஆட்சிக்காலத்தில் நெதர்லாந்து நாடாளுமன்ற மக்களாட்சியாக புதிய அரசியலமைப்பு உருவானது. வில்லியம் ரஷ்யா நாட்டின் அண்ணா பாவ்லோவ்னவை மணந்தார். அவர்களுக்கு நான்கு மகன்கள் மற்றும் ஒரு மகளும் பிறந்தனர். இவர் மார்ச்சு 17, 1849 ஆம் ஆண்டு இறந்தார். இவரின் மகன் மூன்றாம் வில்லியம் அரசரானார்.
# நெதர்லாந்தின் முதலாம் வில்லியம்


**முதலாம் வில்லியம்** (*William I*, இடச்சு: Willem Frederik; 24 ஆகஸ்ட் 1772 – 12 டிசம்பர் 1843) நெதர்லாந்து நாட்டின் முதல் அரசர் ஆவார். இவரே முதல் லக்ஸம்பர்க் பெருங்கோமகனும் ஆவார்.  

நெதர்லாந்து நாட்டின் முதலாம் வில்லியம் 1813 ஆம் ஆண்டு ஐக்கிய நெதர்லாந்து நாட்டை ஏற்படுத்தினார். இவரே நெதர்லாந்து நாட்டை தன் முடியாட்சியின் கீழ் கொண்டுவந்தார்.  
மேலும் மார்ச்சு 16, 1815 ஆம் ஆண்டு லக்ஸம்பர்கின் கோமகன் ஆனார். அதே ஆண்டு ஜூன் 9 ஆம் நாள் முதலாம் வில்லியம் லக்ஸம்பர்க்கின் முதல் பெருங்கோமகன் ஆனார். மேலும் 1839 ஆம் ஆண்டில் லிம்பர்க்கின் கோமகனானார். 1840 ஆம் ஆண்டில் தன்னை அரசர் வில்லியம் பிரடெரிக் என அழைத்துக்கொண்டார்.
# சம்பிரதி



<noinclude>  

</noinclude>  

**சம்பிரதி** (**Samprati**) (ஆட்சிக் காலம்: கிமு 224 - 215), மௌரியப் பேரரசின் ஐந்தாம் சக்கரவர்த்தி ஆவார். இவர் பேரரசர் அசோகரின் பேரனும், கண்கள் குருடாக்கப்பட்ட அசோகரின் மகனாக குணாளனின் மகனும் ஆவார். சம்பிரதி, தனது பங்காளியான தசரத மௌரியரின் மறைவிற்கு பின் மௌரியப் பேரரசின் அரியணை ஏறியவர்.  

## வரலாறு
அசோகரின் முதல் மகன் மகிந்தன் பௌத்த சமயத்தை இலங்கையில் பரப்பச் சென்றதால், குணாளன் மௌரியப் பேரரசின் பட்டத்து இளவரசர் பதவிக்கு தேர்ந்தெடுக்கப்படுவார் என்பதால், குணாளனின் கண்கள், ஒரு சதித் திட்டம் தீட்டப்பட்டது.  

குணாளன் அசோகரின் பட்டத்தரசிகளில் ஒருவரான சமணச் சமயத்தைச் சேர்ந்த் பத்மாவதியின் மகன் ஆவார். குணாளன் அரியணை ஏறிவிடக்கூடாது என்பதற்காக, சதிச் செயல் மூலம், குணாளனின் கண்கள் குருடாக்கப்பட்டது. எனவே குணாளனால் அரியணை ஏற உரிமை இல்லாது போனதால், தன் மகன் சம்பிரதியுடன், மகதத்தை விட்டு, உச்செயினுக்குச் சென்றார். பின்னர் மௌரியப் பேரரசராக தசரத மௌரியர் அரியணை ஏறினார்.  

உச்செயினில் குணாளனுடன் வளர்ந்து கொண்டிருந்த சம்பிரதி, ஒரு முறை இருவரும் படாலிபுத்திரம் சென்று, அசோகரிடம் தனது அரியணை உரிமை கோரினார். தசரத மௌரியருக்குப் பின்னர் சம்பிரதிக்கு அரியணை ஏறும் உரிமை வழங்கப்படும் என அசோகர் உறுதியளித்தார். கிமு 224ல் தசரத மௌரியர் இறந்த பிறகு சம்பிரதி மௌரியப் பேரரசர் ஆனார்.  

சமண சமயத்தை பின்பற்றும் சம்பிரதி 9 ஆண்டுகள் அரசாண்டர். சமண சமய இலக்கியங்களின் படி, சம்பிரதி பாடலிபுத்திரம் மற்றும் உஜ்ஜைன் ஆகிய நகரங்களைத் தலைநகரங்களாகக் கொண்டார். முன்னர் தசரத மௌரியர் ஆட்சியின் போது, ஆந்திரம் மற்றும் மைசூர் இராச்சியங்கள், மௌரியப் பேரரசிலிருந்து விடுபட்டு தன்னாட்சியுடன் ஆண்டது. சம்பிரதி ஆட்சிக் காலத்தில் மீண்டும் ஆந்திரம் மற்றும் மைசூர் இராச்சியங்களை வென்று மௌரியப் பேரரசில் இணைத்தார்.  

## அடிக்குறிப்புகள்
# தேவவர்மன்



**தேவவர்மன்** (Devavarman) மௌரியப் பேரரசின் ஏழாவது பேரரசர் ஆவார். இவர் மௌரியப் பேரரசை கி.மு. 202 முதல் கி.மு. 195 வரை ஏறத்தாழ ஏழு ஆண்டுகள் ஆட்சி செய்தார்.  

புராணங்களின் படி, இவர் சாலிசுகா மௌரியவின் வாரிசாக அறியபடுகிறார். இவரை தொடர்ந்து சத்தாதன்வன் மௌரிய ஆட்சி பீடத்தில் அமர்ந்தார்.
# இன்சைட்



| instruments_list =  
| programme = **டிசுக்கவரி திட்டம்**  
| previous_mission = *கிரெயில்*  
| next_mission = *லூசி*  
}}  
**இன்சைட்** (*InSight*) என்பது அமெரிக்காவின் தேசிய வானூர்தியியல் மற்றும் விண்வெளி நிர்வாக அமைப்பினால் செவ்வாயில் ஆராய்ச்சி மேற்கொள்வதற்காக அனுப்பப்பட்ட தானியங்கி விண்கலமாகும். இந்த தானியங்கி விண்கலம் 27.11.2018 அன்று திங்கட்கிழமை காலை 01.30 மணியளவில் செவ்வாயில் தரையிறங்கியது. இவ்விண்கலம் செவ்வாய்க் கோளின் மத்திய ரேகைக்கு அருகில் உள்ள அலிசிம் பிளானீசியா என்ற பகுதியில் தரையிறங்கியது. இந்த தானியங்கி விண்கலமானது லாக்கீட் மார்ட்டின் விண்வெளி அமைப்புகள் நிறுவனத்தால் தயாரிக்கப்பட்டது. மேலும், இந்த தானியங்கி விண்கலம் நாசாவின் தாரை செலுத்த ஆய்வகத்தால் நிர்வகிக்கப்பட்டும் வருகிறது. இதன் இயக்கமானது 2018 மே 5 ஆம் நாள் தொடங்கியது. அட்லஸ் 5 - 401 என்ற இராக்கெட் மூலம் இந்த தானியங்கி விண்கலம் செவ்வாயை நோக்கி அனுப்பப்பட்டது. 2018 நவம்பர் 26 அன்று ஒசநே 19:52:59 அளவில் செவ்வாயில் தரை இறங்கியது. இன்சைட் தனது பயணத்தில் 483 மில்லியன் கிலோமீட்டர் (300 மில்லியன் மைல்கள்) தூரத்தைக் கடந்துள்ளது.  

செவ்வாயின் மேற்பரப்பில் SEIS என்றழைக்கப்படும் நிலநடுக்கமானி ஒன்றை வைத்தல், செவ்வாய் கிரகத்தின் உட்புறத்தின் துல்லியமான முப்பரிமாண மாதிரிகள் வழங்குவதற்கு வாய்ப்பினை ஏற்படுத்துதல், கோளின் உட்புறத்தில் ஏற்படும் வெப்பப் பரிமாற்றத்தை எச்பி<sup>3</sup> எனப்படும் ஒரு வெப்பத்தை ஊடுருவி ஆராயும் முறையின் மூலம் அளந்து அதனை வைத்து செவ்வாயின் தொடக்க கால நிலவியல் பரிணாமத்தைப் பற்றி படிப்பது ஆகியவை இன்சைட் தானியங்கி விண்கலம் ஏவப்பட்டதற்கான முக்கிய நோக்கங்களாகும்.
# சாலிசுகா



<noinclude>  

</noinclude>  
**சாலிசுகா மௌரியன்** (**Shalishuka**) மௌரியப் பேரரசின் ஆறாவது பேரரசர் ஆவார். இவர் மௌரிய அரசர் சம்பிரதியின் புதல்வர் ஆவார். சாலிசுகா மௌரியப் பேரரசை கி.மு. 215 முதல் கி.மு. 202 வரை ஏறத்தாழ பதிமூன்று ஆண்டுகள் ஆண்டார். புராணங்களின் படி இவருக்கு பின் தேவவர்மன் மௌரிய ஆட்சி பீடத்தில் அமர்ந்தார்.
# மஞ்சுஸ்ரீ தபா



**மஞ்சுஶ்ரீ தபா** காட்மாண்டுவில் பிறந்தார். கனடா எழுத்தாளர், கட்டுரையாளர் மற்றும் மொழிபெயர்ப்பாளரான இவர் நேபாள வம்சாவளி பெண் ஆவார். இவர் புனைவு எழுத்தாளராகவும் தனது படைப்புகளை வழங்கிவருகிறார். நேபாள நூல்களை முதன்மையாக கொண்டு ஆங்கில மொழியில் இலக்கியங்களை மொழிபெயர்த்துள்ளார். நேபாள நாட்டின் ஆட்சி மாற்றம், சுயசரிதைய, நேபாள மக்களின் உள்ள பிரதிபளிப்பு பற்றிய நூல்கள் பல வெளியிட்டுள்ளார்.  

## குடும்பம்
மஞ்சுஶ்ரீ தபா அவர்கள் 1968 ஆம் ஆண்டு நேபாளத்தில் உள்ள காட்மாண்டுவில் பிறந்தார். பேக் பகதூர் தபா மற்றும் ரீட்டா தபா இவரின் பெற்றோர்கள் ஆவர். இவரின் தந்தை நேபாள நாட்டின் முன்னாள் நிதி அமைச்சராகவும், வெளியுறவு துறை அமைச்சராகவும் மற்றும் இந்தியா, அமெரிக்க ஐக்கிய நாடுகளுக்கான நேபாள தூதரக அதிகாரியாக பணியாற்றினார். இவரின் தாயார் ரீட்டா தபா ஒரு பொது சுகாதார நிபுணத்துவ மருத்துவர் ஆவார். இவருக்கு பாஸ்கர தபா என்ற மூத்த சகோதரரும் தேஜ்ஶ்ரீ தபா என்ற அக்காவும் இருக்கின்றனர். தேஜ்ஶ்ரீ பெல்ஜியம் நாட்டில் வசித்துவருகிறார். பாஸ்கர தபா ஒரு பொறியியல் நிபுணர் ஆவார்.  

## சுயசரிதை
இவர் நேபாளம், கனடா மற்றும் அமெரிக்காவில் வளர்ந்தவர். பின்னாளில் இவர் ஓர் ஆங்கில எழுத்தாளரானார். வடிவமைப்பு துறைக்கான ரூடு தீவு கல்விநிலையத்தில் புகைப்பட துறையில் இளங்கலை பட்டம் பெற்று தனது படைப்புகளை தொடங்கினார். 1992 ஆம் ஆண்டு தனது முதல் படைப்பான உடைந்த துண்டின் என்ற நூல் ஆகும். 2001 ஆம் ஆண்டில் தனது நாவலான வரலாற்றின் போதகர் என்ற படைப்பை வெளிட்டார். பின்னர் புகைப்படத் துறையில் முதுகலை பட்டம் பெற்றார். தன் முதுகலை படிப்புக்காக சியாட்டில் உள்ள வாசிங்டன் பல்கலைக்கழகத்தில் படைப்பு எழுதும் திட்டத்திற்கான ஆய்வறிக்கை செய்து முடித்தார். இந்திர பகதூர் ராய் என்ற இந்திய-நேபாள எழுத்தாளரின் படைப்பான **இன்று ஒரு திருவிழா**வை மொழிபெயர்ப்பு செய்தார். அமெரிக்காவின் நியுயார்க் நகரை தலைமை இடமாகக் கொண்டு இயங்கும் அமெரிக்க எழுதுகோள் (ஆங்கிலம்:**PEN AMERICA**) நிறுவனம் குறிப்பிடத்தக்க இலக்கிய மொழிபெயர்ப்பாளருக்கான ஊக்கத்தொகை இம் மொழிபெயர்ப்புக்கு வழங்கியது. 2005 ஆம் ஆண்டு வெளியிடப்பட்ட படைப்பான **காட்மாண்டுவே மற: ஜனநாயகத்திற்கான ஒரு இரங்கற்பா** என்ற நூலினால் இவர் மிகவும் அறியப்படுகிறார். 2006 ஆம் ஆண்டு இப் படைப்புக்கு ஜெர்மனிநாடாடின் பெர்லின் நகயில் எழுத்துக்கான அலைசிஸ் விருது வழங்கப்பட்டது.  

இந்நூல் வெளியீட்டுக்குப் பின் நாட்டைவிட்டு வெளியேறினார் ஆட்சிக்கவிழ்ப்புக்கு எதிராக எழுதினார். 2007 ஆம் ஆண்டில் **புதைக்கப்பட்ட பூமி** என்ற சிறுகதை தொகுப்புகளை உருவாக்கினார். 2009 ஆண்டு நேபாள சுற்றுசூழலியலாளர் பற்றிய சுயசரிதையை வெளியிட்டார். 2010 ஆம் ஆண்டு **பறக்கும் தறுவாயில்** என்ற நாவலை வெளியிட்டார். 2011 ஆம் ஆண்டு தனது நூற்பு சேகரிப்பான **வாழ்க்கையை நாம் இழந்துவிட்டோம் : நேபாளத்தின் கட்டுரைகள் மற்றும் கருத்துகள்** என்ற படைப்பை வெளியிட்டார். இவரது அன்மைகால படைப்பு 2016 ஆம் ஆண்டு தெற்காசியாவில் வெளியிடப்பட்டது. இது **நம் சொந்த வாழ்வில் நம் அனைவருக்கும்** என்ற நாவல் ஆகும்.  

மேலும் மஞ்சுஶ்ரீ தபா அமெரிக்காவின் ஆங்கில நாளிதழான த நியூயார்க் டைம்ஸ் பத்திரிகையின் ஒரு திறந்த பதிப்பாளராகவும் எழுத்தாளராகவும் தனது பங்களிப்பை வழங்கிவருகிறார்.
# காலியம்(III) தெலூரைடு



**காலியம்(III) தெலூரைடு** (*Gallium(III) telluride*) என்பது Ga<sub>2</sub>Te<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். உலோகத் தெலூரைடாக வகைப்படுத்தப்படும் இச்சேர்மம் . அறை வெப்பநிலையில் கருப்பு நிறத்திலும் நெடியற்றும் காணப்படுகிறது. எளிதில் நொறுங்கும் தன்மை கொண்ட இப்படிகத்திண்மம் III-VI வகையான ஒரு குறைக்கடத்தியாகும். மேலும் காலியம் தெலுரைடு அணிக்கோவை கட்டமைப்பில் படிகமாகிறது .  

## தயாரிப்பு

உயர் வெப்பநிலையின்கீழ் தெலூரைடு ஆக்சைடு அணைவுச் சேர்மமும் மும்மெத்தில் காலியமும் ஈடுபடும் திண்ம-நிலை வினையின் வழியாக காலியம் தெலுரைடு பொதுவாகத் தயாரிக்கப்படுகிறது. தனிமநிலை காலியம் மற்றும் தனிமநிலை தெலுரியம் இரண்டும் உயர்வெப்ப நிலையில் வினைபுரிவதாலும் இதைத் தயாரிக்க இயலும் .  

## பண்புகள்

### இயற்பியல் பண்புகள்

அறை வெப்பநிலையில் காலியம்(III) தெலூரைடு கருப்பு நிறங்கொண்டு, நெடியற்று, எளிதில் நொறுங்கக் கூடிய ஒரு படிகமாகும். நான்கு ஒருங்கிணைவுகள் கொண்ட நான்முகக் கட்டமைப்பில் காலியம்(III) தெலூரைடு படிகமாகிறது. உடனடியாக தீப்பற்றும் பண்போ வினைபுரியும் பண்போ இதற்குக் கிடையாது. இருப்பினும் தேவையான பாதுகாப்பு உடையுடன் இதை கையாளவேண்டும். காலியம்(III) தெலூரைடின் உருகுநிலை 788° செல்சியசு முதல் 792° செல்சியசு வெப்பநிலை வரை இருக்கும். நீரில் இச்சேர்மம் கரைவதில்லை .  

### வேதிப்பண்புகள்

அறைவெப்பநிலையில் காலியம்(III) தெலூரைடு நிலைப்புத்தன்மை கொண்டதாக இருக்கிறது. வினை திறன் அற்ற சேர்மமாக இருப்பதாலும் இதனுடன் இணக்கமாகச் சேர்ந்துள்ள வேதிப்பொருட்கள் ஏதும் அறியப்படவில்லை . நாட்பட்ட காலியம்(III) தெலூரைடு தெலூரைடு புகையை உமிழ்ந்து இயற்கையிலேயே சிதைவடைகிறது. தீங்கு விலைவிக்கும் பலபடியாக்க வினைகள் எதிலும் இச்சேர்மம் ஈடுபடுவதில்லை.  

### நச்சுத்தன்மை

காலியம்(III) தெலூரைடின் நச்சுத்தன்மை குறித்த ஆய்வுகள் முழுமையாக மேற்கொள்ளப்படவில்லை. இருப்பினும் தனிமநிலை தெலூரியம் ஒப்பீட்டளவில் குறைந்த நச்சுத்தன்மையுடன் காணப்படுகிறது. உடலில் டைமெத்தில் தெலூரைடாக இது மாற்றப்படுகிறது, இதன் காரணமாக மூச்சு மற்றும் வியர்வையில் பூண்டு போன்ற நாற்றம் உண்டாகிறது. உடலில் அதிகமாக வெளிப்பட நேர்ந்தால் இதைத்தவிர கூடுதலாக, தலைவலி, சோர்வு, உலோகச் சுவை, பசியின்மை, குமட்டல், நடுக்கம், மூச்சுத்திணறல் மற்றும் சுவாசக் கோளாறுகள் போன்ற இடர்பாடுகள் ஏற்படலாம் .  

### உயிரி மருத்துவம்

காலியம்(III)தெலூரைடின் மருத்துவ பயன்கள் இன்னும் ஆய்வு நிலையிலே உள்ளன . படிக மற்றும் பல்படிக வடிவங்களில் மீத்தூய காலியம்(III)தெலூரைடு வர்த்தகமுறையாகவும் விற்பனைக்குக் கிடைக்கிறது .